मुर्गा (भोजन)
दुनिया में मुर्गीपालन पोल्ट्री का सबसे आम प्रकार है। मवेशियों या बकरी जैसे स्तनधारियों की तुलना में मुर्गियों को पालने में अपेक्षाकृत आसानी होती है और कम लागत लगती है। मुर्गी का मांस (मुर्गा या चिकन) और अंडे कई व्यंजनों में प्रचलित हैं। संयुक्त राष्ट्र का अनुमान है कि आज पृथ्वी पर 19 अरब मुर्गियाँ हैं, जिससे उनकी संख्या मनुष्यों से दोगुनी से भी अधिक है। वैसे तो मुर्गी मांस प्रोटीन का एक अच्छा स्रोत है लेकिन ज्यादा चिकन खाने से कई नुकसान भी हैं। भारत में ज्यादातर मांसाहारी लोग चिकन खाते हैं। मुर्गी से प्राप्त अंडे भी प्रयोग में लिए जाते हैं। किसी मुर्गी के मांस के अलावा उसके पंजे एवं सिर भी कुछ लोगों द्वारा खाने में प्रयोग किये जाते हैं। मुर्गे को कई तरह से पकाया जाता है, तंदूर में भुनना, तेल में तलना, कुकर में पकाना, आदि। मुर्गी के मांस के कई व्यंजन अत्यधिक प्रचलित हैं, तंदूरी चिकन, बटर चिकन, मुर्ग मुसल्लम, आदि। केएफसी जैसी फास्ट फूड बनाने वाली कंपनिया पूरी तरह से मुर्गी मांस पर निर्भर हैं। भारत के कई शहर अपने चिकन से बने व्यंजन के लिए प्रख्यात हैं, जैसे लखनऊ, हैदराबाद, दिल्ली आदि। लुधियाना जैसे शहर बहुमत में मांसाहारी खाने वाले शहरों में आते हैं जिसमें मुर्गी मांस प्रमुखता से खाया जाता है।